smcproject/ml-wiki-sentences huggingface dataset:
വെടിവെയ്പ്പിൽ സെയ്ദ്, സെയ്ദാലി എന്നീ തൊഴിലാളികൾ മരണമടഞ്ഞു.
കസ്റ്റഡിയിലായ അബുവിന്റെ വിവരം അന്വേഷിക്കാൻ പോലീസ് സ്റ്റേഷനിൽ എത്തിയ പ്രവർത്തകൻ ആന്റണിയെ പോലീസ് മർദ്ദിക്കുകയും വൈകാതെ മരിക്കുകയും ചെയ്തു.
സമരം ആരംഭിച്ച് 75-ആം ദിവസം സെപ്റ്റംബർ 15-നാണു ഈ സംഭവങ്ങൾ അരങ്ങേറിയത് .
ഇതേതുടർന്നു ചില വിട്ടുവീഴ്ചകൾക്കു തയ്യാറായ സ്റ്റീവ്ഡോറുമാർ ചാപ്പ എറിയുന്ന കങ്കാണിപ്പണി യൂണിയന്റെ നേതാക്കൾക്കു നൽകാൻ ഉപാധിവെച്ചു.
ഇതിനാൽ ചില യൂണിയനുകൾ സമരത്തിൽനിന്നും പിന്മാറി.
എന്നാൽ അബു, ജോർജ് ചടയംമുറി, പി. ഗംഗാധരൻ തുടങ്ങിയവർ ചാപ്പ സമ്പ്രദായം നിർത്തലാക്കണമെന്ന നിലപാടിൽതന്നെ ഉറച്ചു നിന്നു.
ഇതേതുടർന്ന് ചാപ്പസമ്പ്രദായത്തിനു അല്പം ഇളവുവന്നു.
ഒൻപതു വർഷങ്ങൾക്കു ശേഷമാണു കൊച്ചി തുറമുഖത്തു നിന്നു ചാപ്പ അപ്രത്യക്ഷമായത്.
കേന്ദ്ര സർക്കാരിന്റെ നിയന്ത്രണത്തിൽ 1963-ൽ കൊച്ചി പോർട്ട് ലേബർ ബോർഡ് സ്ഥാപിതമായി.
12000 തൊഴിലാളികൾ ഈ ബോർഡിൽ രജിസ്റ്റർ ചെയ്തു.
ആവശ്യമുള്ള തൊഴിലാളികളുടെ എണ്ണം സ്റ്റീവ്ഡോറമാർ ബോർഡിനെ അറിയിക്കുകയും ബോർഡ്, നിര വ്യവസ്ഥയിൽ തൊഴിലാളികളെ നൽകുകയും ചെയ്യുന്ന സമ്പ്രദായം ആരംഭിച്ചു.
ഡോക്ക് ലേബർ ബോർഡ് പിന്നീട് കൊച്ചിൻ പോർട്ടിന്റെ ഭാഗമാക്കിയപ്പോൾ ബോർഡ് ലേബർ ഡിവിഷൻ എന്നാണ് അറിയപ്പെടുന്നത്.
ഗരുഡൻ പറവ ഇംഗ്ലീഷ് വിലാസം https://ml.wikipedia.org/wiki/Garudan_Parava ഗരുഡൻ പറവ
മദ്ധ്യതിരുവിതാംകൂറിലെ ചില ക്ഷേത്രങ്ങളിൽ നടത്തിവരുന്ന ഒരു അനുഷ്ഠാന കലയാണ് ഗരുഡൻ പറവ .
ഭദ്രകാളിയെ പ്രീതിപ്പെടുത്തുവാൻ വേണ്ടിയാണ് ഗരുഡൻപറവ എന്ന നൃത്തം നടത്താറുള്ളത്.
ഗരുഡന്റേതു പോലെ കൊക്കും, ചിറകും, ശരീരത്തിൽ വച്ച് പിടിപ്പിച്ച്, ഒരു പക്ഷിയുടെ രൂപഭാവത്തോടെയാണ് കലാകാരന്മാർ എത്തുന്നത്.
ഇങ്ങനെ ഗരുഡവേഷം അണിഞ്ഞെത്തുന്ന നർത്തകർക്ക് താളം പകരാനായി ചെണ്ട , മദ്ദളം , ഇലത്താളം തുടങ്ങിയ വാദ്യങ്ങളും ഉണ്ടാകും.
ധനുമാസത്തിലാണ് ഈ അനുഷ്ഠാന കല നടത്തിവരുന്നത്.
ഈ കലയുമായി ബന്ധപ്പെട്ട ഒരു ഐതിഹ്യ കഥ ഇങ്ങനെയാണ്; ദാരികനും ദാനവേന്ദ്രനും ആയി ഭദ്രകാളി  യുദ്ധം തുടങ്ങുന്ന സമയം ഭദ്രകാളിക്ക്  വാഹനമായി നിലകൊണ്ടത് വേതാളം ആയിരുന്നു.
വേതാളത്തി്ന്ഭ ദ്രകാളി വാക്ക് കൊടുത്തിരുന്നത് യുദ്ധഭൂമിയിൽ ജീവനോടെ ഉള്ള എല്ലാവരുടേയും, രക്തം നൽകി ദാഹം തീർത്തു തരാം എന്നായിരുന്നു.
ഈ വാക്ക് മനസിലാക്കിയ ആരും യുദ്ധം കാണാൻ പോയില്ല.
എന്നാൽ മഹാവിഷ്ണുവിൻ്റെ വാഹനം ആയ ഗരുഡൻ യുദ്ധത്തിൻ്റെ  കാഠിന്യം മനസ്സിലാക്കുന്നതിന്    യുദ്ധഭൂമിയിൽ പോയി ഒളിച്ചിരുന്നു.
എന്നാലോ  യുദ്ധം അവസാനിച്ചു എല്ലാ അസുരന്മാരും മരിച്ചുവീണുകഴിഞ്ഞു യുദ്ധം ജയിച്ച ആഹ്ലാദത്തിൽ ഭദ്രകാളി വേതാളത്തിനോട് ചോദിച്ചു ദാഹം തീർന്നോ എന്ന്.
അപ്പൊൾ വേതാളം ഒളിച്ചിരുന്ന ഗരുഡനെ ചൂണ്ടി കാണിച്ചു വാക്ക് കൊടുത്തത് പാലിക്കണം എന്ന് ആവശ്യപ്പെട്ടു.
തൽഫലമായി ധർമ്മ സങ്കടത്തിൽ ആയ ഭദ്രകാളിയുടെ സങ്കടം തീർക്കുന്നതിന് മഹാവിഷ്ണു ഗരുഡനെ ദേവിയുടെ അടുക്കലേക്ക് പറഞ്ഞയക്കുകയും ഒരുതൂവൽ പൊഴിച്ചു അതിൽ നിന്നും വരുന്ന ഒരു തുള്ളി രക്തം, രക്തദാഹിയായി കലിതുള്ളി നിന്ന ഭദ്രകാളിയുടെ വാഹനം ആയ വേതാളത്തിൻ്റെ കോപവും , ദാഹവും ശമിപ്പിക്കുന്നത്തിന്  വേണ്ടി നൽകാൻ ആവശ്യപ്പെട്ടു.
ഗരുഡൻ കാളിയെ സന്തോഷിപ്പിക്കാനായി കാളിയുടേ മുൻപിൽ നൃത്തം ചെയ്യുകയും, അതിനു ശേഷം കാളിക്ക് ഗരുഡൻ തന്റെ രക്തം അർപ്പിച്ചുവെന്നും ഐതിഹ്യം പറയുന്നു.
ഗരുഡന്റെ രക്തം പാനം ചെയ്തതിനുശേഷമേ വേതാളത്തിൻ്റെ കോപം അടങ്ങിയുള്ളൂ എന്നുമാണ് ഐതിഹ്യ കഥ.
ഇതിന് സാങ്കൽപ്പികമായി ആണ് ഗരുഡൻ പറവ വഴിപാട് നടത്തുന്നത്.
ഈ വഴിപാട് നടത്തുന്ന മദ്ധ്യ കേരളത്തിലെ പ്രധാന അമ്പലങ്ങൾ : കേരളത്തിലെ കോട്ടയം ജില്ലയിൽ നീണ്ടൂർ സ്ഥിതി ചെയ്യുന്ന ശ്രീ കുററ്യാനിക്കുളങ്ങര ഭഗവതി ക്ഷേത്രം , കോട്ടയം എറണാകുളം വഴിയിൽ ഉള്ള അരയങ്കാവ് അമ്പലം,വൈക്കം വടയാർ  ഇളങ്കാവ്ദേവീ ക്ഷേത്രം ഇവയാണ്.
ഇതും കാണുക ഗരുഡൻ തൂക്കം പുറത്തേക്കുള്ള കണ്ണികൾ ഗരുഡൻ പറവ വീഡിയോ യൂട്യൂബിൽ കാണുക.
↑ പുരാണ ഇതിഹാസങ്ങൾ
ഗരുഡൻ പറവ https://www.youtube.com/watch?v=UlPEpVu0LrE ↑
പെരുമ്പടവം ശ്രീധരൻ ഇംഗ്ലീഷ് വിലാസം https://ml.wikipedia.org/wiki/Perumpadavam_Sreedharan
മലയാളത്തിലെ ഒരു നോവലിസ്റ്റും,ചെറുകഥാകൃത്തും, തിരക്കഥാകൃത്തുമാണ്‌ പെരുമ്പടവം ശ്രീധരൻ (ജനനം: 1938 ഫെബ്രുവരി 12).
കേരള സാഹിത്യ അക്കാദമിയുടെ മുൻ ചെയർമാനായിരുന്ന അദ്ദേഹം നിരവധി നോവലുകളും ചെറുകഥകളും എഴുതിയിട്ടുണ്ട്.
1975-ലെ കേരള സാഹിത്യ അക്കാദമി പുരസ്കാരമടക്കം നിരവധി പുരസ്കാരങ്ങൾ നേടിയിട്ടുണ്ട്.
എന്നാൽ 1993-ൽ പുറത്തുവന്ന ഒരു സങ്കീർത്തനം പോലെ എന്ന നോവൽ മലയാളസാഹിത്യ രംഗത്ത് അദ്ദേഹത്തെ കൂടുതൽ ശ്രദ്ധേയനാക്കുകയും ഈ കൃതി 1996-ൽ വയലാർ അവാർഡ് നേടുകയും ചെയ്തു.
ഈ നോവലിന് അമ്പതു പതിപ്പുകൾ ആയി.
അഷ്ടപദി എന്ന നോവലിന് കേരള സാഹിത്യ അക്കാദമി അവാർഡ് ലഭിച്ചു.
2006-ൽ, നാരായണം എന്ന നോവലിന് മലയാറ്റൂർ അവാർഡ് ലഭിച്ചു.
കേരളത്തിലെ എറണാകുളം ജില്ലയിലെ ഇലഞ്ഞി ഗ്രാമപഞ്ചായത്തിലെ പെരുമ്പടവം ഗ്രാമത്തിൽ ജനിച്ച പെരുമ്പടവം (അദ്ദേഹത്തെ പലപ്പോഴും അങ്ങനെയാണ് വിളിക്കുന്നത്) കവിത എഴുതുന്നതിലൂടെയാണ് തന്റെ സാഹിത്യ ജീവിതം ആരംഭിച്ചത്.
പിന്നീട് അദ്ദേഹം ചെറുകഥകളിലേക്കും നോവലുകളിലേക്കും തിരിഞ്ഞു.
പെരുമ്പടവം 12 മലയാള സിനിമകൾക്ക് തിരക്കഥ രചിച്ചിട്ടുണ്ട്.
റഷ്യൻ ഭാഷയുമായുള്ള ബന്ധത്തിന്റെ പേരിൽ ശ്രദ്ധേയനായ അദ്ദേഹത്തെ, മലയാള സാഹിത്യത്തിലെ ഒരു വിശിഷ്ട വ്യക്തിയായി ചിലർ അംഗീകരിക്കുന്നു.
എറണാകുളം ജില്ലയിൽ മുവാറ്റുപുഴ താലൂക്കിലെ പെരുമ്പടവം ഗ്രാമത്തിൽ നാരായണന്റെയും ലക്ഷ്മിയുടെയും രണ്ടു കുട്ടികളിൽ ഒരാളായി 1938 ഫെബ്രുവരി 12 -ന് ജനിച്ചു.
പെരുമ്പടവത്തിന് ആറുവയസ്സുള്ളപ്പോൾ പിതാവ് മരണമടഞ്ഞു.
കുട്ടിക്കാലം മുതൽക്കേ സാഹിത്യത്തിൽ താല്പര്യമുണ്ടായിരുന്നു.
എഴുത്തിന്റെ ആരംഭം കവിതയിലായിരുന്നു .
പിന്നീട് കഥയിലേക്കും നോവലിലേക്കും തിരിഞ്ഞു.
12 ചലച്ചിത്രങ്ങൾക്ക്‌ തിരക്കഥ രചിച്ചു.
അഭയം എന്ന നോവൽ രാമു കാര്യാട്ട് അതേ പേരിൽ സിനിമയാക്കി.
കേരള സാഹിത്യ അക്കാദമി , ചലച്ചിത്ര സെൻസർ ബോർഡ് , സാഹിത്യ പ്രവർത്തക സഹകരണസംഘം നിർദ്ദേശക സമിതി എന്നിവയിൽ അംഗമായിരുന്നിട്ടുണ്ട്.
2011 ൽ കേരള സാഹിത്യ അക്കാദമിയുടെ പ്രസിഡന്റായി നിയമിതനായി.
മൂവാറ്റുപുഴ രാമമംഗലം സ്വദേശിനി പരേതയായ ലൈലയാണ് ഭാര്യ.
ഒരു സങ്കീർത്തനം പോലെ എന്ന കൃതി
1993-ൽ ആദ്യമായി പ്രസിദ്ധീകരിച്ച ഒരു സങ്കീർത്തനം പോലെ എന്ന നോവൽ 2005-ൽ പ്രസിദ്ധീകരണ റെക്കോർഡുകൾ ഭേദിച്ചതിനു ശേഷം 2008 നവംബർ 1-ന് അതിന്റെ 37-ാം പതിപ്പായി പുറത്തിറങ്ങി.
പ്രശസ്ത റഷ്യൻ എഴുത്തുകാരൻ ഫ്യോദർ ദസ്തയേവ്‌സ്‌കിയുടെയും അദ്ദേഹത്തിന്റെ ഭാര്യ അന്നയുടെയും ജീവിതത്തെ ആസ്പദമാക്കിയുള്ള ഒരു കഥയാണിത്.
വളരെ വിജയകരമായ ഈ നോവൽ 12 വർഷത്തിനുള്ളിൽ 100,000-ത്തിലധികം കോപ്പികൾ വിറ്റഴിഞ്ഞു.
മലയാള സാഹിത്യത്തിലെ സർവ്വകാല റെക്കോർഡാണിത്.
നോവൽ പ്രസിദ്ധീകരിച്ച് ഏകദേശം 24 വർഷത്തിനുള്ളിൽ 200,000-ത്തിലധികം കോപ്പികളുമായി പുസ്തകം 100-ാം പതിപ്പ് മറികടന്നു.
പ്രധാന കൃതികൾ അവൾ ഒരു ഹൂറി ആയിരുന്നു (1959) അന്തിവെളിച്ചവും കുങ്കുമപ്പൂക്കളും (1963) ചില്ലുകൊട്ടാരം (1963) പൂവ് കാണാത്ത കാവുകൾ (1963) സർപ്പക്കാവ് (1963) ഒരു സങ്കീർത്തനം പോലെ (1993) അഭയം (1967) എന്റെ വഴി നിന്റെ വഴി (1970) നിലാവിന്റെ ഭംഗി (1970) അഷ്ടപദി (പ്ര. 1974, 1983 ലെ സിനിമ) അന്തിവെയിലെ പൊന്ന് (പ്രസിദ്ധീകരണം 1977, 1982 ൽ സിനിമയായി) ആയില്യം (1971) ആയിരം കാതം ദൂരെ (1975) സൂര്യദാഹം ( പ്രസിദ്ധീകരണം 1975, 1981ൽ സിനിമയായി) ജലഹോമം (1976) ഒറ്റച്ചിലമ്പ് (1988) ആരണ്യഗീതം (1984) ഗ്രീഷ്മജ്വാലകൾ (പ്രസിദ്ധീകരണം 1977, 1981ൽ സിനിമയായി) കാൽ‌വരിയിലേക്ക് വീണ്ടും (1971) യക്ഷിപ്പാല (1978) കർപ്പൂരം (1979) കല്ലിൻമേൽ കല്ലു ശേഷിക്കാതെ (1979) പടയണി (1981) ഹൃദയത്തിലെ വേനൽ (1981) ഇടത്താവളം (1993) ഗോപുരത്തിനു താഴെ (1993) അർക്കവും ഇളവെയിലും (1983, ചെറുകഥകൾ) ഓർമ്മക്കൊരു പൂമരം (1983) ഏകാന്തവും നിഗൂഢവുമായ എന്തോ യവനപുരാണത്തിലെ ആരോമുണ്ണി ഇടിഞ്ഞുപൊളിഞ്ഞ ലോകം (1985) കണ്ണീർപ്പാടങ്ങൾ (1986) ഗന്ധർവൻ കോട്ട (1986) നിശാഗന്ധി (1987) മേഘഛായ (1987) സൂര്യനെ അറിഞ്ഞ സ്ത്രീ (1987) കുരുത്തോലക്കിളിക്കൊരു കൂട് ഒരിടത്തുമില്ലാത്ത ഒരു നഗരം മേഘച്ഛായ ഏഴാം വാതിൽ (1989) നീർപ്പോള (1989) പ്രദക്ഷിണ വഴി (1990) നിന്റെ കൂടാരത്തിനരികെ വാൾമുനയിൽ വച്ച മനസ്സ് (2001) എന്റെ ഹൃദയത്തിന്റെ ഉടമ (പ്രസിദ്ധീകരണം; 1989, 2002 ലെ സിനിമ) മഴനിലാവ് (പ്രസിദ്ധീകരണം 1990, 2020ലെ സിനിമ) അരൂപിയുടെ മൂന്നാം പ്രാവ് നിഴൽക്കാടകളിലെ വേനൽ നാരായണം (2004) പൊൻപറകൊണ്ട് സ്നേഹമളന്ന് ദൂരങ്ങൾ കടന്ന് തേവാരം (1984) പകൽപൂരം (1981) കൃപാനിധിയുടെ കൊട്ടാരം മായാസമുദ്രത്തിനക്കരെ ഇലത്തുമ്പുകളിലെ മഴ അസ്തമയത്തിന്റെ കടൽ (1991) ഗോപുരത്തിനുതാഴെ പിന്നെയും പൂക്കുന്ന കാട് ( പ്രസിദ്ധീകരണം 1981, 1982 ലെ സിനിമ) ഇരുട്ടിൽ പറക്കുന്ന പക്ഷി (1981) യാത്ര (1981) പ്രദക്ഷിണവഴി തൃഷ്ണ (1988) സ്മൃതി (1983) ദൈവത്തിന്റെ കാട്ടിലെ ഒരില ശംഖുമുദ്രയുള്ള വാൾ (2003) ബോധിവൃക്ഷം കടൽക്കരയിലെ വീട് (1998) ഹൃദയരേഖ ആരാ എന്റെ പാവക്കുട്ട്യെ തീയിലിട്ടെ പൊൻപറകൊണ്ട് സ്നേഹമളന്ന് സൂര്യനെ അണിഞ്ഞ സ്ത്രീ ബഷീറിന്റെ ആകാശങ്ങൾ ഒറ്റ ശിഖരത്തിന്റെ മരം ഇരുട്ട്കോരി വെയിലത്തിട്ട് ഡിസംബർ ഒരുകീറ് ആകാശം സ്നേഹത്തിന്റേയും മരണത്തിന്റേയും അതിര്‌ (2007) ശലഭത്തിൻ്റെ ലോകം അരൂപിയുടെ മൂന്നാം പ്രാവ് (1998) ഒരു കീറ് ആകാശം (2007) കടൽ പോലെ കടൽ (2011) സത്യകൂടാരത്തിന്റെ ഏഴാംവാതിൽ അശ്വാരൂഢന്റെ വരവ് (2020) അവനി വാഴ്വ് കിനാവ് പുരസ്കാരങ്ങൾ കേരള സാഹിത്യ അക്കാദമി പുരസ്കാരം (1975) - അഷ്ടപദി വയലാർ പുരസ്കാരം (1996) - ഒരു സങ്കീർത്തനം പോലെ വി.ടി. ഭട്ടതിരിപ്പാട് സ്മാരക സാഹിത്യ പുരസ്കാരം - ഒരു സങ്കീർത്തനം പോലെ കേരളാ കൾച്ചറൽ സെന്റർ പുരസ്കാരം - ഒരു സങ്കീർത്തനം പോലെ മഹാകവി ജി. സ്മാരക പുരസ്കാരം - ഒരു സങ്കീർത്തനം പോലെ അബുദാബി മലയാളി സമാജം സാഹിത്യ പുരസ്കാരം - ഒരു സങ്കീർത്തനം പോലെ ദുബായ് കൈരളി കലാകേന്ദ്രം സാഹിത്യ പുരസ്കാരം - ഒരു സങ്കീർത്തനം പോലെ കാവ്യമണ്ഡലം പുരസ്കാരം - ഒരു സങ്കീർത്തനം പോലെ അബുദാബി ശക്തി പുരസ്കാരം - ഒരു സങ്കീർത്തനം പോലെ കേരളസംസ്ഥാന ചലച്ചിത്രപുരസ്കാരം - മികച്ച തിരക്കഥ- സൂര്യദാഹം (1980) ഫിലിം ക്രിട്ടിക്സ് പുരസ്കാരം ഫിലിംഫെയർ പുരസ്കാരം കേരളസംസ്ഥാന ബാലസാഹിത്യ പുരസ്കാരം - നിലാവിന്റെ ഭംഗി (കുട്ടികൾക്കുള്ള നോവൽ) മലയാറ്റൂർ പുരസ്കാരം - നാരായണം വള്ളത്തോൾ പുരസ്കാരം - 2013 അവലംബം ↑ ↑ Vayalar Award page (in Malayalam) ↑ ↑ ↑ ↑ ↑ ↑ ↑ State Film Awards 1969-1980, Information and PR Dept, Kerala ↑ ↑ {{ cite news }} : Check date values in: | accessdate= ( help ) CS1 maint: bot: original URL status unknown ( link ) Perumbadavam Sreedharan എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ഉച്ചാരൽ ഇംഗ്ലീഷ് വിലാസം https://ml.wikipedia.org/wiki/Ucharal
കേരളത്തിലെ ഒരു അനുഷ്ഠാനമാണ് ഉച്ചാരൽ അഥവാ ഉച്ചാര .
വടക്കൻ കേരളത്തിൽ ഉച്ചാരൽ എന്നും തെക്കൻ കേരളത്തിൽ ഉച്ചാര എന്നും പറയും.
അവസാന ദിവസം ചില ക്ഷേത്രങ്ങളിൽ ഉച്ചാറൽവേല ആഘോഷിക്കുന്നു.
ചിലയിടങ്ങളിൽ ഇത് ഉച്ചാര മഹോത്സവം എന്നറിയപ്പെടുന്നു.
ആരൻ എന്നു പറഞ്ഞാൽ ചൊവ്വയുടെ അത്യുച്ചം.
മകരം 28ന് മൂന്നു ദിവസം കൃഷിപ്പണികൾ നിർത്തി വെക്കുന്നു.
തുടർന്ന്  ഐശ്വര്യത്തിനും സമൃദ്ധിക്കും ഭാവിയിലെ നല്ല വിളവെടുപ്പിനും വേണ്ടി പ്രാർഥിക്കുന്നു.
കൃഷിഭൂമിയുടെ വിശ്രമസമയത്തെയാണ് ഈ ചടങ്ങ് കൊണ്ട് ഉദ്ദേശിക്കുന്നത്.
മകരക്കൊയ്ത്ത് കഴിഞ്ഞാണ് ഇത് നടക്കുക.
കേരളത്തിൽ കുംഭം, മീനം മാസങ്ങളിൽ വേനൽ കടുക്കുന്നതോടെ കൃഷി സാധ്യമല്ലാതാവും.
ആ സമയം മിക്കപ്പോഴും നാലു ദിവസങ്ങളായാണ് ഉച്ചാറൽ ചടങ്ങ് നടക്കുക.
ഈ ദിവസം വിത്തെടുക്കാനോ നെല്ല് കൈമാറാനോ പണി ആയുധങ്ങൾ ഉപയോഗിക്കാനോ പാടില്ല.
ആ ദിവസങ്ങളിൽ പത്തായം തുറക്കാതിരിക്കാൻ പ്രത്യേകം ശ്രദ്ധിക്കും.
ഭൂമിദേവി പുഷ്പിണിയാവുന്ന കാലം എന്നാണ് ചിലർ ഇതിനെ വിശേഷിപ്പിക്കാറ്.
പരമശിവൻ , ഭദ്രകാളി , ദുർഗ്ഗ അല്ലെങ്കിൽ ഭഗവതി തുടങ്ങിയവരുടെ ക്ഷേത്രങ്ങളിലും കാവുകളിലും ഉച്ചാര ഉത്സവം നടന്നു കാണാറുണ്ട്.
മകരം ഇരുപത്തി മൂന്നാം തീയതി ആണ് ഉച്ചാരൽ.
ഭൂമി ദേവി ഋതുമതിയാകുന്നത് എന്നാണു സങ്കൽ‌പ്പം.
ചിക്കാട്ടം ഇംഗ്ലീഷ് വിലാസം https://ml.wikipedia.org/wiki/Chikkattam
ഇടുക്കിയിലെ മറയൂരിലെ ആദിവാസി വിഭാഗത്തിന്റെ തനതു കലാരൂപമാണ് ചിക്കാട്ടം .
മലപുലയ ആദിവാസിവിഭാഗത്തിൽപെട്ടവരാണ്  മലപുലയാട്ടം എന്നുമറിയപ്പെടുന്ന ചിക്കാട്ടം അവതരിപ്പിക്കുന്നത്.
വിവാഹം, ജനം മരണം, ഋതുമതിയാകൽ, ഉത്സവങ്ങൾ തുടങ്ങിയ എല്ലാ സന്ദർഭങ്ങളിലും  ഇവർചിക്കാട്ടം അവതരിപ്പിക്കാറുണ്ട്.
മരണത്തിന് താളത്തിന് വ്യത്യാസമുണ്ടാകുമെന്നുമാത്രം.
വെള്ളമുണ്ടും, ബനിയനും തലയിൽ തോർത്തുമുണ്ട് കെട്ടിയുമാണ് പുരുഷന്മാർ പങ്കെടുക്കുന്നത്.
സ്ത്രീകൾ പരമ്പരാഗതവേഷമായ കൊറക്കെട്ട് ധരിച്ചാണ് പങ്കെടുക്കുന്നത്.
ഒറ്റചേലകൊണ്ട് അരയുംമാറും മറച്ച് തോളിന്റെ വലതുവശത്ത് കെട്ടുന്നതാണ് കൊറക്കെട്ട്.
കഴുത്ത് നിറയെ മാലകൾ ധരിക്കും.
വിവാഹിതരായ സ്ത്രീകൾ കറുത്തനിറത്തിലുള്ള പാശിമാല അണിയും.
ചിക്കുവാദ്യമെന്ന വാദ്യ ഉപകരണമാണ് പ്രധാനമായി ഉപയോഗിക്കുന്നത്.
രണ്ട്കമ്പ് ഉപയോഗിച്ചാണ് വാദ്യം മുഴക്കുന്നത്.
ആട്ടം തുടങ്ങി അവസാനിക്കുംവരെ ചിക്കുവാദ്യം പ്രയോഗിക്കും.
ആട്ടത്തെ പൂർണമായ തോതിൽ നിയന്ത്രിക്കുന്നത് ചിക്കുവാദ്യമാണ്.
കിടിമിട്ടിയാണ് മറ്റൊരു പ്രധാനവാദ്യം.
മൂന്നോളം കിടിമിട്ടി വാദ്യക്കാർ ഒരു സംഘത്തിലുണ്ടാകും.
ദ്രാവിഡവാദ്യ ഉപകരണമായ തകിലിനോട് സാമ്യമുള്ള ഉപകരണം ആട്ടത്തിൽ ഉപയോഗിക്കുന്നുണ്ട് കട്ടവാദ്യം എന്നാണ് ഇവർ ഇതിനെ നാമകരണം ചെയ്തിരിക്കുന്നത്.
ഉടുക്കിന്റെ ഇരട്ടി വലിപ്പമുള്ള ഉറുമി എന്ന് പറയുന്ന വാദ്യവും ഒന്നര അടിനീളമുള്ള കുഴലും കൂടിചേർന്നതാണ് ഈ കലാരൂപത്തിലെ മറ്റ് വാദ്യങ്ങൾ.
കുടിയിലെ പ്രധാന ഉത്സവമായ മാരിയമ്മൻ നോമ്പ് ദിവസങ്ങളിൽ പുലരുവോളം ഇവർ ആട്ടം അവതരിപ്പിക്കാറുണ്ട്.
വൈകിട്ട് ആരംഭിക്കുന്ന ആട്ടംനേരം പുലരുമ്പോഴാണ് അവസാനിക്കുന്നത്.
ആണുങ്ങളും പെണ്ണുങ്ങളും ഇടകലർന്നാടും.
കുഴലിലൂടെ നാടൻ പാട്ടുകളായ വിറക് കാട്ട്പാട്ട്, മലപ്പാട്ട്, മാട്ട്പാട്ട് എന്നിവ വായിക്കുന്നതാണ് സംഗീതം,വായ്പാട്ട് മലപുലയ ആട്ടത്തിൽ ഉപയോഗിക്കാറില്ല.
ചിക്ക് ആട്ടം പലതവണ കേരളത്തെ പ്രതിനിധീകരിച്ച് ഇന്ത്യൻ ഇന്റർ നാഷണൽ ട്രെയ്ഡ് ഫെയറിലും  ഇന്ത്യയിലെ വിവിധസ്ഥലങ്ങളിലും അവതരിപ്പിച്ചിട്ടുണ്ട്.
30 അംഗങ്ങൾ അടങ്ങിയസംഘം ഇന്ന് ഒരു ട്രൂപ്പായി സംഘടിച്ച് കേരളത്തിൽ പലമേഖലകളിലും ചിക്ക് ആട്ടം അവതരിപ്പിച്ചു വരുന്നു.
തിരുവിതാംകൂർ ഇംഗ്ലീഷ് വിലാസം https://ml.wikipedia.org/wiki/Travancore തിരുവിതാംകൂർ ഭരണകൂടം കേരളചരിത്രത്തിന്റെ ഭാഗം തിരുവിതാംകൂർ രാജാക്കന്മാർ വീരമാർത്താണ്ഡവർമ്മ 731- അജ്ഞാത നാമ -802 ഉദയ മാർത്താണ്ഡ വർമ്മ 802-830 വീരരാമമാർത്താണ്ഡവർമ്മ 1335-1375 ഇരവിവർമ്മ 1375-1382 കേരള വർമ്മ 1382-1382 ചേര ഉദയ മാർത്താണ്ഡ വർമ്മ 1382-1444 വേണാട് മൂത്തരാജ 1444-1458 വീരമാർത്താണ്ഡവർമ്മ രണ്ട് 1458-1471 ആദിത്യ വർമ്മ 1471-1478 ഇരവി വർമ്മ 1478-1503 ശ്രീ മാർത്താണ്ഡവർമ്മ 1503-1504 ശ്രീ വീര ഇരവിവർമ്മ 1504-1528 മാർത്താണ്ഡവർമ്മ ഒന്ന് 1528-1537 ഉദയ മാർത്താണ്ഡ വർമ്മ രണ്ട് 1537-1560 കേരള വർമ്മ 1560-1563 ആദിത്യ വർമ്മ 1563-1567 ഉദയ മാർത്താണ്ഡ വർമ്മ മൂന്ന് 1567-1594 ശ്രീ വീര ഇരവി വർമ്മ കുലശേഖര പെരുമാൾ 1594-1604 ശ്രീ വീര വർമ്മ 1604-1606 ഇരവി വർമ്മ 1606-1619 ഉണ്ണി കേരള വർമ്മ 1619-1625 ഇരവി വർമ്മ 1625-1631 ഉണ്ണി കേരള വർമ്മ 1631-1661 ആദിത്യ വർമ്മ 1661-1677 ഉമയമ്മ റാണി ‡ 1677-1684 രവി വർമ്മ 1684-1718 ഉണ്ണി കേരള വർമ്മ 1719-1724 രാമ വർമ്മ 1724-1729 അനിഴം തിരുനാൾ 1729-1758 കാർത്തിക തിരുനാൾ 1758-1798 അവിട്ടം തിരുനാൾ 1798-1810 ഗൌരി ലക്ഷ്മി ബായി 1810-1815 ഗൌരി പാർവ്വതി ബായി ‡ 1815-1829 സ്വാതി തിരുനാൾ 1829-1846 ഉത്രം തിരുനാൾ 1846-1860 ആയില്യം തിരുനാൾ 1860-1880 വിശാഖം തിരുനാൾ 1880-1885 ശ്രീമൂലം തിരുനാൾ 1885-1924 സേതു ലക്ഷ്മി ബായി ‡ 1924-1931 ശ്രീചിത്തിര തിരുനാൾ 1931-1991 (1971-1991 റ്റൈറ്റുലാർ)
തിരുവനന്തപുരം തലസ്ഥാനമായ ഒരു രാജ്യമായിരുന്നു തിരുവിതാംകൂർ .
തെക്കൻ കേരളത്തിലെ ഒട്ടുമിക്ക പ്രദേശങ്ങളും മധ്യ കേരളത്തിലെ ചെറിയ ഒരു ഭാഗവും ഇപ്പോൾ തമിഴ്‌നാട്ടിലുള്ള കന്യാകുമാരി ജില്ലയും തിരുനെൽവേലി ജില്ലയുടെ ചിലഭാഗങ്ങളും ചേർന്നതായിരുന്നു 1940 -കളിലെ തിരുവിതാംകൂറിന്റെ പ്രദേശം.
അതുവരെ ചോളന്മാരുടെ അധീനതയിലായിരുന്ന നാഞ്ചിനാടും അതിനു വടക്കുള്ള പ്രദേശങ്ങളും കൊല്ലവർഷം മൂന്നാം നൂറ്റാണ്ടിന്റെ അന്ത്യത്തോടെ കൊല്ലം കേന്ദ്രമായുണ്ടായിരുന്ന വേണാടിൽ ലയിക്കുന്നതോടെയാണ് തിരുവിതാംകൂറിന്റെ ആദിരൂപം പ്രത്യക്ഷമാകുന്നതെന്നു പ്രൊ. ഇളംകുളം കുഞ്ഞൻ പിള്ള പ്രസ്താവിക്കുന്നു.
ചേരതലസ്ഥാനമായിരുന്ന കൊടുങ്ങല്ലൂരിന്റേയും മുസിരിസ് തുറമുഖത്തിന്റേയും പ്രസക്തി കുറയുന്നതോടെയാണ് കൊല്ലം തുറമുഖം പ്രത്യക്ഷപ്പെടുന്നതെന്നും അവിടത്തെ വ്യാപാരസാദ്ധ്യതകളെ ഉപയോഗപ്പെടുത്തി പിൽക്കാലത്ത് നിലയുറപ്പിച്ച വേണാട്ടുരാജവംശം അവിടെ പനങ്കാവു കൊട്ടാരത്തിലായിരുന്നു ആദ്യകാലത്ത് താമസിച്ചിരുന്നത് എന്നും പറയപ്പെടുന്നു.
രണ്ടാം ചേരരാജവംശത്തിന്റെ തുടർച്ചയിലെ ഒരു കണ്ണിയാണ് ഇവർ എന്നു പറയപ്പെടുന്നുണ്ട് .
പതിനെട്ടാം നൂറ്റാണ്ടിന്റെ രണ്ടാം പകുതിയിൽ മാർത്താണ്ഡവർമ്മമഹാരാജാവിന്റെ കാലത്താണ്‌ തിരുവിതാംകൂർ ഏറ്റവും കൂടുതൽ വിസ്തൃതി പ്രാപിച്ചത്.
ഇന്ത്യ സ്വതന്ത്രയായ ശേഷം ഇന്ത്യാ ഗവൺമെൻ്റ് 1949 ജുലൈ‌ 1 നു തിരുവിതാംകൂറും കൊച്ചി രാജ്യവും യോജിപ്പിച്ച്‌ തിരു-കൊച്ചി സംസ്ഥാനമാക്കുകയും അതിനെ പിന്നീട് അന്നത്തെ മദ്രാസ്‌ സംസ്ഥാനത്തിലെ മലബാർ ജില്ലയോട്‌ ചേർത്ത് 1956 നവംബർ 1 നു കേരള സംസ്ഥാനം രൂപീകരിക്കുകയും ചെയ്തു.
ചുവന്ന പശ്ചാത്തലത്തിൽ രജത വർണത്തിൽ വലംപിരി ശംഖിന്റെ ചിത്രം ആലേഖനം ചെയ്തതായിരുന്നു  തിരുവിതാംകൂറിന്റെ പതാക.
ഈ രാജ്യത്തിലെ ഭരണാധികാരികൾ പത്മനാഭദാസൻ (പത്മനാഭൻ: വിഷ്ണുവിന്റെ പര്യായം) എന്നറിയപ്പെട്ടിരുന്നു.
ചേരസാമ്രാജ്യത്തിന്റെ ഭാഗമായിരുന്ന ഈ ഭൂപ്രദേശം സമൃദ്ധിയുടെ നാട് എന്നർത്ഥത്തിൽ ശ്രീവാഴുംകോട് എന്നായിരുന്നു ആദ്യം  അറിയപ്പെട്ടിരുന്നത്.
ഈ പേര്  തിരുവാഴുംകോട് എന്നും പിന്നീട് തിരുവാങ്കോട് എന്നും ആയിത്തീർന്നു.
ഇംഗ്ലീഷുകാർ ഈ സ്ഥലത്തിനെ ട്രാവൻകൂർ (Travancore) എന്നായിരുന്നു വിളിച്ചിരുന്നത്.
താമസിയാതെ, തിരുവിതാംകോട് എന്നും തിരുവിതാംകൂർ എന്നും അറിയപ്പെടാൻ തുടങ്ങി.
കൊല്ലത്തുനിന്നും പലപ്പോഴായി വേണാട്ടുരാജാക്കന്മാർ ഇന്നത്തെ കന്യാകുമാരി ജില്ലയിലെ തിരുവിതാംകോട്ടും കൽക്കുളത്തും കൊട്ടാരങ്ങൾ പണിത് താമസിച്ചിരുന്നു.
ഈ തിരുവിതാംകോട് എന്ന സ്ഥലനാമത്തിൽ നിന്നാകാം പിന്നീട് തിരുവിതാംകോട് എന്ന രാജ്യനാമം തന്നെ ഉണ്ടായത്.
പത്മനാഭപുരം എന്നുകൂടി അറിയപ്പെടുന്ന കൽക്കുളത്തായിരുന്നു ആദ്യം തിരുവിതാംകോടിന്റെ തലസ്ഥാനം.
പതിനെട്ടാം നൂറ്റാണ്ടിൽ തലസ്ഥാനം തിരുവനന്തപുരത്തേക്ക് മാറ്റി.
ചരിത്രം ചരിത്രസാമഗ്രികൾ
കേരളത്തിന്റെ പൊതുവായ ചരിത്രം പോലെത്തന്നെ ക്രി.
1500നുമുമ്പുള്ള തിരുവിതാംകൂറിന്റെ ചരിത്രവും അവ്യക്തമായ ചരിത്രസാമഗ്രികളിൽ നിന്നും അനുമാനിച്ചെടുക്കേണ്ട അവസ്ഥയിലാണു്.
പുരാതനസാഹിത്യകൃതികൾ, സഞ്ചാരക്കുറിപ്പുകൾ, മറ്റു ദേശങ്ങളിലെ ചരിത്രാധാരങ്ങൾ, അപൂർവ്വം ശാസനങ്ങളും ചെപ്പേടുകളും ശിലാരേഖകളും, വാസ്തുശിൽപ്പാവശിഷ്ടങ്ങൾ തുടങ്ങിയവയാണു് ഇത്തരം അനുമാനങ്ങൾക്കു് അവലംബമാക്കാനുള്ളതു്.
കേരളോൽപ്പത്തി പോലുള്ള ചില രചനകളും വാമൊഴിയായി പകർന്നുപോന്ന ഐതിഹ്യങ്ങളും നാടൻപാട്ടുകളും ഉണ്ടെങ്കിലും അവയൊന്നും പൂർണ്ണമായും വിശ്വസിക്കാവുന്നവയല്ല.
പലപ്പോഴും ഇത്തരം ആഖ്യാനങ്ങളിൽ ധാരാളം പൊടിപ്പും തൊങ്ങലും കടന്നുകൂടിയിട്ടുണ്ടാവാം.
രാജഭക്തിയുടെ ആധിക്യം മൂലം സാമാന്യത്തിൽ കവിഞ്ഞ അതിശയോക്തികളും ഇവയിൽ കാണാം.
ഇത്തരം സാമഗ്രികളിൽനിന്നും സാമ്പത്തികമായും സാമൂഹ്യമായും ഉയർന്ന തട്ടുകളിൽ പെടുന്ന സമുദായങ്ങളുടേയും ഭരണവർഗ്ഗത്തിന്റേയും ജീവിതരീതികളും സംഭവങ്ങളും കുറേയൊക്കെ അളന്നെടുക്കാമെങ്കിൽപ്പോലും ദരിദ്രരും അധഃകൃതരും ഉൾപ്പെടെയുള്ള സാധാരണക്കാരെക്കുറിച്ചുള്ള വിശദാംശങ്ങൾ അപൂർവ്വമായി മാത്രമാണു ലഭ്യമാവുന്നത്.
ചരിത്രപുസ്തകങ്ങൾ
തിരുവിതാംകൂറിന്റെ ലഭ്യമായ ആദ്യകാലചരിത്രത്തിനു് പുരാണങ്ങളോ ഐതിഹ്യങ്ങളോ പോലെ വായിക്കാവുന്ന ഗൗരവമേ കൊടുക്കാനാവൂ.
ഏതാനും നൂറ്റാണ്ടുകളായി ചരിത്രരചനാശ്രമത്തിലേർപ്പെട്ട പല ഗ്രന്ഥകാരന്മാരുടേയും കൃതികൾ ആദിമകാലഘട്ടത്തിനെങ്കിലും ഇത്തരമൊരു ശൈലിയാണു് അവലംബിച്ചിട്ടുള്ളത്.
താഴെപ്പറയുന്ന ഗ്രന്ഥങ്ങൾ 19 - ആം നൂറ്റാണ്ടുവരെയുള്ള ചരിത്രരചനകളിൽ ഉൾപ്പെടുന്നു.
ഇവയിൽ മൗലികഗവേഷണം ചെയ്തു കണ്ടെത്തി എഴുതിയവയും പരസ്പരം അവലംബങ്ങളായി സഹകരിച്ചിട്ടുള്ളവയും കാണാം.
എപിഗ്രഫിക ഇൻഡിക (Epigraphica Indica) ദി ഹിസ്റ്ററി ഓഫ് സിലോൺ, ഗ്രാന്റ് (The history of Ceylon by Grant) മിൽസ് ഹിസ്റ്ററി ഓഫ് ഇന്ത്യ (Mill's history of India) സ്മിത്സ് ഹിസ്റ്ററി ഓഫ് ഏൻഷ്യന്റ് ഇന്ത്യ (Smith's history of ancient India) മലബാർ മാനുവൽ (Malabar Manual) മലബാർ ഗസറ്റീർ (Malabar Gazetteer) ഇം‌പീരിയൽ ഗസറ്റീർ ഓഫ് ഇന്ത്യ (Imperial Gazetteer of India) മെമൊയിർസ് ഓഫ് ട്രാവൻകൂർ (Memoirs of Travancore) നേറ്റീവ് ലൈഫ് ഇൻ മലബാർ (Native life in Malabar) Canter Visscher's Letters from Malabar Indian antiquary Church history by Agur The regulations and proclamations of Travancore The land of charity by Metier History of Travancore by Pachu Moothathu Administrative reports of Travancore Kerala Society papers ദി സ്റ്റേറ്റ് മാനുവൽ (The state manual) Archaeological  Publications of Travancore and Madras കേരളചരിത്രം - ദിവാൻ പി. ശങ്കുണ്ണി മേനോൻ കൊച്ചീരാജ്യചരിത്രം - പത്മനാഭമേനോൻ കേരളചരിതം - എ.കെ. പിഷാരടി കേരളചരിത്രം - എം. ആർ. ബാലകൃഷ്ണ വാര്യർ തിരുവിതാംകൂർ ചരിത്രം - ആർ. നാരായണ പണിക്കർ പുരാതനകാലം
ഏകദേശം 4600 വർഷങ്ങൾക്കുമുമ്പുമുതൽക്കെങ്കിലും കേരളത്തിലെ ജനങ്ങൾക്ക് വിദേശസമൂഹങ്ങളുമായി വ്യാപാരബന്ധങ്ങളുണ്ടായിരുന്നു എന്നതിനു സൂചനകളുണ്ട്.
സുമേറിയൻ രാജധാനിയായ ഉർ നഗരത്തിലെ മുഗൈര കൊട്ടാരം അവശിഷ്ടങ്ങളിൽനിന്നു് മലബാറിൽ നിന്നുമാത്രം ലഭ്യമായിരുന്ന തേക്ക് തടികൾ കണ്ടെടുത്തിട്ടുണ്ട്.
722ൽ ജീവിച്ചിരുന്ന ഷാൽമനേസർ നാലാമൻ ഇന്ത്യയിൽനിന്നും കടൽവഴി കൊണ്ടുവന്നിരുന്ന സമ്മാനങ്ങൾ സ്വീകരിച്ചിരുന്നതായും സൂചനകളുണ്ട്.
ഈ മേഖല സംഘകാലത്ത്‌ (300 BC – 400 AD) ആയ്‌ രാജവംശത്തിന്റെ ഭരണത്തിൻ കീഴിലായിരുന്നു.
തുടർന്ന് രണ്ടാം ചേരസാമ്രാജ്യകാലത്ത്‌ (850–1400 AD) കുലശേഖരൻമാരും ചോളൻമാരും തമ്മിൽ നടന്ന യുദ്ധത്തിനു വേദിയാകുകയും,  പ്രധാനപട്ടണമായിരുന്ന വിഴിഞ്ഞം ചോളൻമാർ കൈയടക്കുകയും ചെയ്തു .
പിന്നീട്‌ കുരക്കേണിക്കൊല്ലം (ഇന്നത്തെ കൊല്ലം)ഭാഗത്തുനിന്നുള്ള വേണാട്‌ എന്നറിയപ്പെട്ട രാജവംശം ഈ പ്രദേശത്ത് ആധിപത്യം സ്ഥാപിച്ചു.
ഇവരുടെ പിൻഗാമികളാണ് തിരുവിതാംകൂർ രാജാക്കന്മാർ.
പിൽക്കാലങ്ങളിൽ ഈ രാജാക്കന്മാരിൽ പലരും ദുർബലരായിരുന്നതിനാൽ അവർക്ക് പുറമേ നിന്നുള്ള മധുരൈ നായ്ക്കന് ‍മാരുടെ ഭീഷണികളൊടൊപ്പം രാജ്യത്തിനകത്തു തന്നെയുള്ള എട്ടുവീട്ടിൽ പിള്ളമാർ , യോഗക്കാർ തുടങ്ങിയ പ്രബലവിഭാഗങ്ങളിൽ  നിന്നുള്ള ചെറുത്തു നിൽപ്പുകളും നേരിടേണ്ടി വന്നിട്ടുണ്ട്.
പതിനെട്ടാം നൂറ്റാണ്ട് അനിഴം തിരുനാൾ വീരബാല മാർത്താണ്ഡവർമ്മ
തിരുവിതാംകൂറിന്റെ ആധുനിക ചരിത്രം തുടങ്ങുന്നത്‌ പാരമ്പര്യമായി വേണാട്‌ രാജസ്ഥാനം ലഭിച്ച മാർത്താണ്ഡവർമ്മയിൽ നിന്നാണ്‌.
അദ്ദേഹം തന്റെ ഭരണകാലത്ത്‌ ( 1729 – 1758 ) രാജ്യം വടക്കോട്ട് പെരിയാറിന്റെ തീരം വരെ വ്യാപിപ്പിച്ചു.
എട്ടുവീട്ടിൽ പിള്ളമാരുടെയും മറ്റും ഉന്മൂലനം ചെയ്തുകൊണ്ട് അദ്ദേഹം തമ്പിമാരുടെ എതിർപ്പുകളേയും  രാജ്യത്തിനകത്തുനിന്നുള്ള മാടമ്പിമാരുടെ ചെറുത്തുനിൽപ്പുകളേയും ഇല്ലാതാക്കി.
എട്ടുവീട്ടിൽ പിള്ളമാരാണ് ‌ രാജാവിനെ എതിർക്കാൻ തമ്പിമാരെ സഹായിച്ചിരുന്നത്‌.
) തുടർന്നുള്ള യുദ്ധങ്ങളിൽ അദ്ദേഹം ആറ്റിങ്ങൽ , കൊല്ലം , കായംകുളം , കൊട്ടാരക്കര തുടങ്ങി കൊച്ചി വരെയുള്ള എല്ലാ നാട്ടുരാജ്യങ്ങളും പിടിച്ചടക്കി.
തിരുവിതാംകൂറും ഡച്ചുകാരുമായി നടന്ന യുദ്ധത്തിൽ ഡച്ച്‌ ഈസ്റ്റ്‌ ഇന്ത്യാ കമ്പനിയെ അദ്ദേഹം പരാജയപ്പെടുത്തി.
ഈ യുദ്ധത്തിന്റെ ഗതി നിർണയിച്ചത്‌ ഡച്ച്‌ അഡ്മിറലായിരുന്ന ഡെ ലെന്നൊയിയെ 1741 ഓഗസ്റ്റ് 10 നു ( കുളച്ചൽ യുദ്ധം ) കീഴ്പ്പെടുത്തിയതായിരുന്നു.
1750 ജനുവരി 3 (മകരം 5, 725 കൊല്ലവർഷം)- ന്‌ അദ്ദേഹം തന്റെ രാജ്യം കുലദൈവമായ ശ്രീ പത്മനാഭസ്വാമിക്ക്‌ സമർപ്പിച്ചു.
ഇത്‌ തൃപ്പടി ദാനം എന്ന പേരിൽ അറിയപ്പെട്ടു.
ഇതിനു ശേഷമാണ്‌ തിരുവിതാംകൂരിലെ രാജാക്കൻമാർ പത്മനാഭദാസൻ എന്ന പേരിൽ അറിയപ്പെടാൻ തുടങ്ങിയത്‌.
1753 -ൽ ഡച്ചുകാർ മഹാരാജാവുമായി ഒരു സമാധാന കരാർ ഒപ്പു വെച്ചു.
1754 ജനുവരി 3നു നടന്ന അമ്പലപ്പുഴ യുദ്ധത്തിൽ സ്ഥാനഭ്രഷ്ടരായ നാടുവാഴികളും കൊച്ചിയിലെ രാജാവും പരാജയം സമ്മതിച്ചതോടെ മാർത്താണ്ഡവർമ്മ തന്റെ ഭരണത്തിനു നേർക്കുള്ള എല്ലാ എതിർപ്പുകളും ഇല്ലാതാക്കി.
1757 -ൽ തിരുവിതാംകൂറും കൊച്ചിയും തമ്മിൽ വടക്കൻ മേഖലയിൽ സമാധാനവും ഭരണസ്ഥിരതയും ഉറപ്പാക്കാനായി ഒരു ഉടമ്പടിയുണ്ടാക്കി.
മാർത്താണ്ഡവർമ്മ നികുതി സമ്പ്രദായം ഏകീകരിക്കുന്നതിലും ജലസേചന പദ്ധതികൾ ആവിഷ്കരിക്കുന്നതിലും ശ്രദ്ധിച്ചിരുന്നു.
മറവൻ പട എന്ന പേരിൽ ഒരു അംഗരക്ഷക സേനയും കുളച്ചൽ കേന്ദ്രമാക്കി ഒരു സംരക്ഷക സേനയും മാർത്താണ്ഡവർമ്മ രൂപവത്കരിച്ചു.
കുളച്ചൽ യുദ്ധത്തിൽ തടവുകാരനായി പിടിക്കപ്പെട്ട അഡ്മിറൽ ഡെ ലെന്നൊയിയെ അദ്ദേഹം വലിയ കപ്പിത്താനായി നിയമിച്ചു.
പീരങ്കികളും മറ്റ് വെടിക്കോപ്പുകളും നൽകി അദ്ദേഹം തിരുവിതാംകൂറ്‍ സേനയെ ആധുനികവൽക്കരിച്ചു.
തിരുവിതാംകൂർ രാജമുദ്രയുടെ ശില്പം ധർമ്മരാജ
മാർത്താണ്ഡവർമ്മയുടെ പിൻഗാമിയും ധർമ്മരാജയെന്ന പേരിൽ പ്രശസ്തനുമായ കാർത്തിക തിരുനാൾ രാമ വർമ്മ 1795 ൽ തലസ്ഥാനം പത്മനാഭപുരത്തു നിന്നും തിരുവനന്തപുരത്തേക്കു മാറ്റി.
രാമവർമ്മയുടെ ഭരണകാലം തിരുവിതാംകൂർ ചരിത്രത്തിലെ സുവർണകാലമായി കണക്കാക്കപ്പെടുന്നു.
മാർത്താണ്ഡവർമ്മ കീഴടക്കിയ മേഖലകളിലെ മേൽക്കോയ്മ നിലനിർത്തുന്നതിനോടൊപ്പം അദ്ദേഹം സാമൂഹ്യപരിഷ്കരണശ്രമങ്ങളിൽ ദത്തശ്രദ്ധനായിരുന്നു.
അദ്ദേഹത്തിന്റെ മറ്റു പ്രധാനനേട്ടങ്ങളിൽ ഒന്ന് രാജ്യത്തെ വാണിജ്യമേഖലയുടെ ശാക്തീകരണമായിരുന്നു.
അക്കാലത്ത്‌ തിരുവിതാംകൂർ ദിവാനായിരുന്ന രാജാ കേശവദാസ്‌ എന്ന പ്രഗല്ഭനായ ഉദ്യോഗസ്ഥന്റെ അളവറ്റ സഹായങ്ങൾ എല്ലാകാര്യങ്ങളിലും അദ്ദേഹത്തിനു ലഭിച്ചിരുന്നു.
ധർമ്മരാജയുടെ ഭരണകാലത്ത്‌ 1791 ൽ തിരുവിതാംകൂറിന്‌ മൈസൂർ രാജാവായ ടിപ്പു സുൽത്താന്റെ ആക്രമണം നേരിടേണ്ടി വന്നു.
തിരുവിതാംകൂർ സൈന്യം 6 മാസത്തോളം സുൽത്താനെതിരെ ചെറുത്തു നിന്നു.
അവിട്ടം തിരുനാൾ
ധർമരാജയുടെ മരണശേഷം 1798ൽ ബാലരാമ വർമ്മ തന്റെ പതിനാറാം വയസ്സിൽ ഭരണം ഏറ്റെടുത്തു.
ഇക്കാലത്തെ  ദിവാനായിരുന്ന വേലുത്തമ്പി ബ്രിട്ടീഷുകാരുടെ സഹായത്തോടെ ആണ് ദളവയായത് .
ആദ്യ കാലത്തു കേണൽ മെക്കാളെയുമായി നല്ല സൗഹൃദം ഉണ്ടായിരുന്ന ഇദ്ദേഹമാണ് അവിട്ടം തിരുനാളിനെ കൊണ്ട് ബ്രിട്ടീഷ്‌കാരുമായി കരാരിലേർപ്പെടാൻ നിർബന്ധിതിതനാക്കുകയും തുടർന്നാണ് രാജ്യത്ത്‌ ഒരു  ബ്രിട്ടീഷ്‌ റെസിഡെന്റിനെ കമ്പനി നിയമിക്കുന്നത്.
എന്നാൽ വേലുത്തമ്പിയുടെ തന്നെ കണക്കു കൂട്ടലുകൾ തെറ്റിച്ചു കൊണ്ട്  തിരുവിതാംകൂറിന്റെ ആഭ്യന്തരകാര്യങ്ങളിൽ കേണൽ മെക്കാളെ ഇടപെട്ടു.
1809ലെ കുണ്ടറ വിളംബരത്തിലൂടെ ബ്രിട്ടീഷുകാർക്കെതിരെ പോരാടാൻ അദ്ദേഹം ജനങ്ങളോട്‌ ആഹ്വാനം ചെയ്തു.
കൊച്ചിയിലെ മന്ത്രിയായ പാലിയത്തച്ചനും വേലുത്തമ്പിക്ക്‌ പിന്തുണ പ്രഖ്യാപിച്ചു.
നാഗർകോവിലിലും കൊല്ലത്തും നടന്ന യുദ്ധങ്ങളിൽ ബ്രിട്ടീഷുകാർ അദ്ദേഹത്തെ പരാജയപ്പെടുത്തി.
അതു വരെയും യുദ്ധത്തിൽ സജീവമായി പങ്കെടുക്കാതിരുന്ന മഹാരാജാവും വേലുത്തമ്പിക്കെതിരെ തിരിഞ്ഞു.
ബ്രിട്ടീഷുകാരാൽ പിടിക്കപ്പെടാതിരിക്കാൻ വേലുത്തമ്പി ആത്മഹത്യ ചെയ്തു.
കീഴടങ്ങിയ പാലിയത്തച്ചൻ മദ്രാസിലേക്കു നാടുകടത്തപ്പെട്ടു.
ഇതിനു ശേഷം ആദ്യ റെസിഡെന്റായിരുന്ന കേണൽ മെക്കാളെ രാജാവിനെ അനേകം ഉടമ്പടികളിൽ ഒപ്പു വെയ്പിച്ചുകൊണ്ട് രാജ്യത്തിന്റെ സൈനിക ശേഷി ഇല്ലാതാക്കുകയും തിരുവിതാംകൂറിന്റെ സ്വയംഭരണം അവസാനിപ്പിക്കുകയും ചെയ്തു.
പത്തൊമ്പതാം നൂറ്റാണ്ടും ഇരുപതാം നൂറ്റാണ്ടിന്റെ പ്രാരംഭവും തിരുവിതാംകൂർ സ്വന്തം നിലയിൽ ഭരിച്ച ഏക വനിത ഭരണാധികാരി മഹാറാണി ഗൌരി ലക്ഷ്മി ബായി
ബാലരാമ വർമ്മയ്ക്ക്‌ ശേഷം ബ്രിട്ടീഷുകാരുടെ പിന്തുണയോടെ 1810 മുതൽ 1815 വരെ റാണി ഗൌരി ലക്ഷ്മീഭായി രാജ്യം ഭരിച്ചു.
സ്വന്തം നിലയിൽ രാജ്യം ഭരിച്ച ഏക റാണിയും ഇവരായിരുന്നു.
1813ൽ അവർക്ക്‌ ഒരു ആൺകുഞ്ഞ്‌ പിറന്നപ്പോൾ ആ ശിശുവിനെ രാജാവായി പ്രഖ്യാപിച്ചു.
1815ൽ തന്റെ മരണം വരെ അവർ രാജ്യം ഭരിച്ചു.
ഇക്കാലത്ത്‌ സാമൂഹിക രംഗത്തും വിദ്യാഭ്യാസ രംഗത്തും വളരെ പുരോഗതിയുണ്ടായി.
ലക്ഷ്മി ബായിയുടെ മരണത്തെതുടർന്ന് അവരുടെ സഹോദരി പാർവ്വതി ബായി റീജന്റായി ഭരണം ഏറ്റെടുത്തു.
സ്വാതി തിരുനാൾ
ഗർഭശ്രീമാൻ എന്നറിയപ്പെട്ട സ്വാതിതിരുനാൾ ബാലരാമവർമ്മ 1829ൽ രാജാവായി അഭിഷിക്തനായി.
സർവ്വകലാവല്ലഭനായിരുന്ന സ്വാതി തിരുനാളിന്റെ കാലഘട്ടം കേരളീയ സംഗീതകലയുടെയും തിരുവിതാംകൂറിന്റെയും  സുവർണ്ണകാലമായി അറിയപ്പെടുന്നു.
മലയാളം, സംസ്കൃതം, ഹിന്ദി, തമിഴ്, തെലുങ്ക്, കന്നട എന്നീ ഭാഷകളിലായി അഞ്ഞൂറില്പരം കൃതികൾ രചിച്ചിട്ടുണ്ട്.
അനാവശ്യമായ നികുതികൾ എടുത്തു മാറ്റിയ അദ്ദേഹം തിരുവനന്തപുരത്ത്‌ 1834ൽ ഒരു ഇംഗ്ളീഷ്‌ സ്കൂളും ധർമ്മാശുപത്രിയും സ്ഥാപിച്ചു.
പിന്നീട് ജില്ലയിൽ പല സ്ഥലത്തും വിദ്യാലയങ്ങൾ പ്രവർത്തനമാരംഭിച്ചു.
തന്റെ രാജ്യം ശാസ്ത്രീയാന്വേഷണരംഗത്ത് യൂറോപ്യൻ രാഷ്ട്രങ്ങൾക്കൊപ്പം പങ്കെടുക്കണമെന്നാഗ്രഹിച്ച സ്വാതി തിരുനാൾ 1837-ൽ തിരുവനന്തപുരത്ത് വാനനിരീക്ഷണകേന്ദ്രം സ്ഥാപിച്ചു.
നാഞ്ചിനാട്ടെയും തിരുവനന്തപുരത്തെയും ജലസേചനജോലികളും മറ്റ് പ്രധാന ജോലികളും ഈ വകുപ്പിനെ ഏല്പിച്ചു.
നാഞ്ചിനാട്ടിൽ ഒരു ജലസേചന മരാമത്ത് വകുപ്പ് സ്ഥാപിക്കുകയും ഒരു സൂപ്രണ്ടിനെ നിയമിക്കുകയും ചെയ്തു.
വാനനിരീക്ഷണകേന്ദ്രത്തിനു സമീപം ഒരു അച്ചടി ശാ‍ല തുടങ്ങുകയും ഒരു കല്ലച്ച് സ്ഥാപിക്കുകയും പിന്നീട് അത് മാറ്റി ഒരു പ്രസ്സ് ഇംഗ്ലണ്ടിൽ നിന്ന് വരുത്തുകയും അത് സ്ഥാ‍പിച്ച് അച്ചടി വകുപ്പ് പുതിയതായി ആരംഭിക്കുകയും ചെയ്തു.